‘পক্ষপাতদুষ্ট’ কটাক্ষে, ‘চাপের কৌশল ব্যবহার হচ্ছে’ কেজরিকে পাল্টা জবাব কমিশনের

নয়াদিল্লি: দিল্লি ভোটে স্বাধীন পর্যবেক্ষক সহ একগুচ্ছ আবেদন জানিয়ে মুখ্য নির্বাচন কমিশনকে চিঠি দিয়েছিলেন আপ সুপ্রিমো অরবিন্দ কেজরিওয়াল (Arvind Kejriwal)। আপ সুপ্রিমোর ‘পক্ষপাতদুষ্ট’ অভিযোগের এবার পাল্টা কেজরিওয়ালকে পাল্টা উত্তর দিল কমিশন (Election Commission)। নাম না করে কমিশনের স্পষ্ট উত্তর ‘চাপের কৌশল’ ব্যবহার করে নির্বাচন কমিশনের ভাবমূর্তি ক্ষুণ্ণ করা হচ্ছে।

দিল্লি বিধানসভা ভোটের (Delhi Assemble Election 2025) মুখে বিজেপি (Bjp) আর আপ (AAP) দ্বন্দ্ব চরমে উঠেছে। কেউই কাউকে ছেড়ে কথা বলছে না। একের পর এক পাল্টা অভিযোগে একে অপর বিরুদ্ধে অভিযোগের বন্যা বইয়ে দিচ্ছে।

আরও পড়ুন: ভোট ৫ ফেব্রুয়ারি, স্বাধীন পর্যবেক্ষকের দাবিতে মুখ্য নির্বাচন কমিশনারকে চিঠি কেজরির

কেজরির একদিকে যেমন ‘যমুনার জলে বিষ’ নিয়ে উত্তপ্ত রাজ্য রাজনীতি অপরদিকে মোদি কেজরিকে দুর্নীতিগ্রস্ত বলে তাঁকে চালর্স শোভরাজের সঙ্গে তুলনা করেন।

ভোট আবহে কেজরিওয়াল নির্বাচন কমিশনকেও ছাড়ছেন না। কেজরি কমিশনারকে  যমুনা জল পান করার আহ্বান জানান।

অপরদিকে আপ সুপ্রিমোর প্রশ্ন, এই মাসের শেষে মুখ্য নির্বাচন কমিশনারের পদ থেকে অবসর নেওয়ার পরে রাজীব কুমার (Chief Election Commissioner Rajiv Kumar) কোন পদ পেতে চলেছেন?’কেজরির মন্তব্য, ‘মনে হচ্ছে নির্বাচন কমিশনের অস্তিত্বই নেই!’

অপরদিকে বিজেপির রমেশ বিধুরির বিষয়ে একটি পোস্টে অতিশী নির্বাচনী সংস্থা সম্পর্কে বলেন “নির্বাচন কমিশনও আশ্চর্যজনক! রমেশ বিধুরীর পরিবারের সদস্যরা প্রকাশ্যে আচরণবিধি লঙ্ঘন করছে। তাদের বিরুদ্ধে কোনও ব্যবস্থা নেওয়া হচ্ছে না। আমি একটি অভিযোগ দায়ের করেছি এবং পুলিশ ও ইসিআইকে ফোন করেছি, এবং তারা আমার বিরুদ্ধে মামলা করেছে। রাজীব কুমার আপনি নির্বাচনী প্রক্রিয়া কতটা নষ্ট করবেন?

দেখুন অন্য খবর: