বিহার ভোটের নির্ঘণ্ট ঘোষণা হতেই, প্রার্থী তালিকা প্রকাশ আপের

ওয়েবডেস্ক- বিহার ভোটের (Bihar Assemble Election) নির্ঘণ্ট ঘোষণা হতেই প্রথম প্রার্থী (First Candidate List)  তালিকা প্রকাশ করল আম আদমি পার্টি (APP)। সোমবার প্রথম দফায় ১১টি আসনে প্রার্থী ঘোষণা করেছে আপ। সেইসঙ্গে কেজরিওয়ালের আপের বড় ঘোষণা বিহারের বিধানসভা নির্বাচনে ২৪৩ আসনেই প্রার্থী দেবে তারা।

বিহারে দু’দফায় বিধানসভা নির্বাচন হবে। ৬ আর ১১ নভেম্বর। ফলঘোষণা হবে ১৪ নভেম্বর। আজ মুখ্য নির্বাচন কমিশনার বিহার ভোটের দিনক্ষণ ঘোষণা করেন। ২০২০ সালের বিধানসভা নির্বাচনে করোনা অতিমারির আবহে বিহারে তিন দফায় ভোটগ্রহণ হয়েছিল। তবে এ বছর পরিস্থিতি ভিন্ন। এবার দু’দফায় নির্বাচন অনুষ্ঠিত হবে বিহারে। বিহারের বিধানসভার আসনসংখ্যা ২৪৩। আগামী ২২ নভেম্বর বর্তমান আইনসভার মেয়াদ শেষ হবে। তার আগে অক্টোবরের শেষে রয়েছে ছটপুজো। বিভিন্ন রাজনৈতিক দল চাইছে, ছটের পরপরই নির্বাচনের আয়োজন করা হোক। সেই মতো নির্বাচনের দিন ধার্ষ করা হয়েছে।

আরও পড়ুন- দু’দফায় বিধানসভা ভোট হবে বিহারে, ফলঘোষণা কবে? জানাল নির্বাচন কমিশন

নির্ঘন্ট ঘোষণার কিছুক্ষণ পরেই সাংবাদিক বৈঠক করেন আপের বিহার ইনচার্জ অজেশ যাদব ও রাজ্য সভাপতি রাকেশ যাদব। সেখানেই জানানো হয়, আপ এবার বিহার নির্বাচনে ২৪৩টি আসনে নিজেদের প্রার্থী দেবে। উল্লেখযোগ্য প্রার্থীরা হলেন অরুণ কুমার রজক (পাটনার ফুলওয়ারী শরীফ), ডাঃ পঙ্কজ কুমার (পাটনার বাঁকিপুর),ডাঃ মীরা সিং (বেগুসরাই), যোগী চৌপাল (দ্বারভাঙার কুশেশ্বরস্থান), অমিত কুমার সিং (সরনের তারাইয়া), আশরাফ আলম (কিশানগঞ্জ), শুভদা যাদব (মধুবনীর বেনিপট্টি)।

অজেশ যাদব জানিয়েছেন, আমাদের জোট বিহারের মানুষের সঙ্গে। কোনও দল বা জোটের সঙ্গে নয়। নির্বাচনী প্রচারে দিল্লি-পঞ্জাবে শিক্ষা, স্বাস্থ্য সহ আপ সরকারে একাধিক জনকল্যাণমুখী তুলে ধরা হবে।

দেখুন আরও খবর-